
Bevezető
Napjainkban a modern szociálpolitika abból indul ki, hogy az egyének kisebb-nagyobb csoportjai számára, adódhatnak olyan helyzetek, sajátos problémák, amelyek bekövetkezését követően – akár ideiglenesen, vagy véglegesen – nem tudnak magukról elfogadható szinten gondoskodni.

A beilleszkedési zavarokat különböző okok idézik elő, mint például: betegség, munkaképesség csökkenése, testi-szellemi fogyatékosság, munkanélküliség, család hiánya, a családi körülmények változása, lakáshiány, hajléktalanság stb.

A szociális gondoskodás feladata az egyénileg jelentkező élethelyzetek feltárása és azokra a hatályos jog szerinti reagálás – a lehetséges megoldásokkal. A szolgáltatástervezési koncepció készítésekor az elsődleges helyi információkat használtunk és dolgoztunk fel, továbbá a realitások talaján maradva – a fokozatosság elvét követve – törekszünk a meglévő szolgáltatások szakmai feltételeinek korszerűsítésére, színvonalának emelésére, a dolgozók szakmai felkészültségének növelésére és arra, hogy az ellátásokban korszerű szervezeti integráció valósuljon meg. Fontos alapelvként követjük a koncepcióban azt, hogy a rászoruló személyek saját környezetükben részesüljenek gondozásban, – ha lehetséges saját otthonukban – de legalábbis ismerős környezetükben kapják meg az igényelt segítségnyújtást. A partnerség elve alapján a koncepció szorgalmazza a dinamikusabb együttműködést a szolgáltatási szektorokkal, különböző civil és egyházi szolgálatokkal, a helyi önkormányzat és a megyei önkormányzat között.

A szociális igazgatásról szóló 1993. évi III. tv. (továbbiakban: Szt.) átfogóan meghatározza a fenntartói feladatokat, szabályozza a fenntartó fogalmát, valamint az intézményekkel kapcsolatos felelősségeit és teendőit, és előírja a szolgáltatástervezési koncepció elkészítésének kötelezettségét is. A szolgáltatástervezési koncepció elsődleges célja, hogy az ellátási kötelezettség keretébe tartozó feladatok tervezését, a hiányzó ellátások megszervezésének módjait, a más (nem állami, egyházi) fenntartókkal történő kapcsolattartás feladatait határozzák meg.
Az Szt. szolgáltatástervezési koncepcióra vonatkozó előírásai a 92. § szerint:

(3) A legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít. Amennyiben a települések egyes szociális feladataikat társulás keretében látják el, e szolgáltatások tekintetében a szolgáltatástervezési koncepciót a társulás készíti el. A szolgáltatástervezési koncepció tartalmát az önkormányzat, illetve a társulás kétévente felülvizsgálja és aktualizálja.

(4) A koncepció tartalmazza különösen

a) a lakosságszám alakulását, a korösszetételt, a szolgáltatások iránti igényeket,

b) az ellátási kötelezettség teljesítésének helyzetét, az ütemtervet a szolgáltatások biztosításáról,

c) a szolgáltatások működtetési, finanszírozási, fejlesztési feladatait, az esetleges együttműködés kereteit,

d) az egyes ellátotti csoportok (idősek, fogyatékos személyek, hajléktalan személyek, pszichiátriai betegek, szenvedélybetegek) sajátosságaihoz kapcsolódóan a speciális ellátási formák, szolgáltatások biztosításának szükségességét.

(7) A szolgáltatástervezési koncepciót az önkormányzat az elfogadást megelőzően véleményezteti az intézményvezetőkkel és a nemzetiségi önkormányzattal. A koncepció végleges változatának elfogadása során a kialakított véleményeket az önkormányzat lehetőség szerint figyelembe veszi.
A szolgáltatástervezési koncepció elkészítését a Kormányhivatal ellenőrzi, az abban meghatározott feladatok megvalósulásának, végrehajtásának folyamatos figyelemmel kísérése pedig a szociális kerekasztal egyik feladata.

A szolgáltatástervezési koncepció – mint egy tervezési folyamat első eleme – olyan alapdokumentum, amely az önkormányzat szociális szolgáltatásai stratégiájának, operatív tervezésének és az operatív tervekből származtatott fejlesztési projektjei alapját kell, hogy képezze. Olyan dokumentum, amely a feladatok fejlesztési irányok különféle szintekre történő lebontása révén a szociális szolgáltatások, az azokat körülvevő szűkebb és tágabb környezet különféle viszonylataiban folyamatosan működőképes kell, hogy legyen.

A tervezési folyamat egyes elemeinek tömör tartalma, vagy inkább fogalom-meghatározása a következők szerint közelíthető meg:

1. A szolgáltatástervezési koncepció elvi alapjai
1.1. A koncepció jogszabályi alapja

Sülysáp Város Önkormányzatának Képviselő-testülete az Szt. 92. § (3) bekezdésében foglalt felhatalmazás alapján alkotja meg a településen élő szociálisan rászorult személyek részére biztosítandó szociális szolgáltatási feladatok meghatározása érdekében a szolgáltatástervezési koncepciót. A koncepció végrehajtásának ütemezéséről az évenkénti költségvetés lehetőségeinek függvényében kell dönteni, a koncepciót kétévente kell felülvizsgálni.
1.2. A koncepció célja

Magyarország Alaptörvénye XIX. cikke szerint Magyarország arra törekszik, hogy minden állampolgárának szociális biztonságot nyújtson. Anyaság, betegség, rokkantság, fogyatékosság, özvegység, árvaság és önhibáján kívül bekövetkezett munkanélküliség esetén minden magyar állampolgár törvényben meghatározott támogatásra jogosult. A szociális biztonságot a rászorulók esetében a szociális intézmények és intézkedések rendszerével valósítja meg. Törvény a szociális intézkedések jellegét és mértékét a szociális intézkedést igénybe vevő személynek a közösség számára hasznos tevékenységéhez igazodóan is megállapíthatja.

A szolgáltatástervezési koncepció ennek megfelelően a szociális biztonság helyi megteremtésében, a szociális szolgáltatások elérésének megszervezésében nyújt vezérfonalat az ellátásban résztvevők számára, annak érdekében, hogy a különböző szolgáltatások fejlesztése, a szükséges tárgyi, személyi feltételek biztosítása, a szakmai feladatok ellátása és teljesítése átgondolt, megalapozott stratégiára épüljön.

Ennek alapján a szolgáltatástervezési koncepció főbb tartalmi irányai a következők:
· Meghatározni a szociális szolgáltatások biztosításának, fejlesztésének alapelveit, irányait, céljait, amelyekkel egyben orientálhatók a szociális szolgáltatások fejlesztésének további szereplői.

· Részletezni azokat a konkrét célkitűzéseket, amelyeket a szociális szolgáltatások biztosítása során a települési önkormányzat érvényesíteni kíván. A döntéshozók részére készüljön egy olyan alapdokumentum, amely átfogó képet nyújt a település ellátási kötelezettségének helyzetéről, a szociális szükségletekről és a rendelkezésre álló lehetőségekről, a szolgáltatások fejlesztésének irányairól és a feladatokról az önkormányzat szabályozási hatáskörében, az ellátási kötelezettség szintjén és intézményi szinten.
· Elősegíteni az Szt.-ben meghatározott kötelező, illetve új típusú intézmények létesítését, megszüntetni azokat a hiányokat, melyet a szociális szolgáltató rendszer a településen jelenleg kezelni nem képes. A koncepció végső célja, hogy a településen a szociális szolgáltatásoknak egy olyan rendszere jöjjön létre, amely minőségi és egyben differenciált, ahol a szolgáltatások középpontjában az egyén áll, és amely összehangoltan, koordináltan működik teljes mértékben lefedve a szociális szükségleteket.
1.3. A koncepció feladata

A szolgáltatások tervezésénél – szervezésénél mindig az ellátást igénylők szükségleteiből kell kiindulni, figyelembe véve azt is, hogy milyen hagyományai és meglévő intézményei vannak a településnek. Az intézmény típusa meghatározza funkcióit is, de az ellátásban részesülők változó igényei, az értékirányultságok változása (más a fontos, mint korábban volt), a szakmai követelmények egyre magasabb szintje többször módosítják az évek során a szervezetekkel kapcsolatos elvárásokat. A gyorsan változó világban a szociális ellátórendszert is számos hatás éri a környezetéből is. (fenntartói igények, településen élők igényei). Emellett változik egyrészről a szervezetek belső világa (célok, struktúrák, folyamatok), másrészről a szervezet tagjainak elvárásai, értékei, tudása. Így időről időre felül kell vizsgálni a szervezet céljait, az elérési utakat és kereteket, a struktúrát és az abban dolgozók közötti feladatmegosztást. Hatékony szervezet az, amely a legjobban használja fel az erőforrásait arra, hogy a legjobb szolgáltatást nyújtsa, hogy az ellátást igénylők megelégedésére magas szintű szakmai munkát végezzen és az ott dolgozók belső igénye legyen az állandó fejlődés, az egymás munkájának segítése. 
A szolgáltatások megszervezésének általános célja: hozzásegíteni az embereket az egészséges, értékes, minőségi élethez, a jóléthez, a szükségletek kielégítésével, az adott élethelyzet javításával, a képességek fejlesztésével, vagy az erőnlét, a készségek szinten tartásával. A szolgáltatástervezési koncepció feladatát ennek fényében a következőképpen foglalhatjuk össze: 

· Elősegíteni egy egységes szociális szolgáltató politika kialakítását a településen.

· Információkat biztosítani egyéb fejlesztési koncepciók, programok (pl.: területfejlesztési koncepció, rekonstrukciós program, rehabilitációs programok, stb.), tervek kidolgozásához és megvalósításához.

· Információt adni a különböző szolgáltatást igénylők részére, illetve a szolgáltatást biztosító intézmények, szervezetek számára.
1.4. Célterületek és célcsoportok
A szolgáltatástervezési koncepció célterületeinek meghatározásánál figyelembe kell venni azokat a feladatokat, amelyek a szolgáltatások fejlesztésére irányulnak, vagy közvetve beavatkozási lehetőségre adnak teret.

Különös hangsúlyt kell fektetni az alábbi területekre:

· Az önkormányzat számára kötelezően ellátandó szociális szolgáltatások infrastrukturális, valamint személyi és tárgyi feltételeinek biztosítása.

· A szociális szolgáltatások és ellátások működésének helyi szabályozása.

· Az intézményi struktúra folyamatos felülvizsgálata, fejlesztése, az integráció lehetőségeinek áttekintése.

· Humán- és pénzügyi erőforrás fejlesztés a helyi szociális szolgáltatásokban.

· Minőség biztosítása a szociális szolgáltatásokban, a hatékonyság fejlesztése.
A szolgáltatástervezési koncepció különös tekintettel a következő csoportok számára határoz meg prioritásokat:

· Gyermekek (különös tekintettel a különböző okok miatt veszélyeztetett gyermekekre)

· Családok (többgyermekes, valamint napi megélhetési gondokkal küzdő családok)

· Idősek

· Hátrányos munkaerőpiaci helyzetű csoportok

· Fogyatékkal élők

· Pszichiátriai és szenvedélybetegek
· Marginalizálódott csoportok (hajléktalanok)

· Roma népesség

· Migránsok és menekültek

1.5. Jövőkép meghatározása

Egy település jóléti politikáját alapvetően a lakosság egészségügyi, szociális és gazdasági szükségletei határozzák meg. Tény, hogy a magyar lakosság egészségi állapota, szociális biztonsága és életkörülményei az elmúlt évtizedekben folyamatosan romlottak és ez folyamatosan súlyos társadalmi problémák forrásává vált. Ehhez társul a szegénység, a társadalmi kirekesztődés, a társadalmi tőke és az esélyegyenlőség csökkenése. Nem szabad tovább tűrni és elviselni a társadalmi egyenlőtlenségek növekedését, a társadalmi kirekesztődést, a szegénység terjedését és az életesélyek rohamos hanyatlását. Fel kell végre ismerni, hogy a társadalmi és gazdasági jólétet egyaránt az emberi életlehetőségek növelésével és az életminőség javításával, valamint a közösség sokoldalú partneri együttműködésével lehet elérni. Változó világunk kihívásai társadalmi és helyi szinten is megkövetelik a jóléti rendszer újraértelmezését és a szociális ellátórendszer átalakítását. Ez a szemléletváltás nem nélkülözheti a rendszerelvű gondolkodást, azaz, hogy az embert és környezetét – fizikai, szellemi, gazdasági és szociális viszonyait – egységként kell felfogni, és kölcsönhatásban kell szemlélni.

Az ember szükségleteinek sokoldalú komplex kielégítése tértől, időtől és a helyi körülményektől függ. Az érték- és szükségletrendszer a helyi kultúrától, történelmi, gazdasági és szociális adottságoktól meghatározott szociális tervezést tesz szükségessé. A szolgáltatástervezési koncepció olyan jövőképet nyújt az önkormányzat, intézményei és a lakosság részére, amelynek segítségével javíthatja az életminőséget, elősegítheti egy jóléti társadalom emberközpontú rendszerének kiépítését.
1.6. Alapelvek rögzítése
Szolgáltatástervezési koncepciónk alapelveinek meghatározásához elsődlegesen az 1999. évi C. törvénnyel kihirdetett Európai Szociális Karta által megfogalmazott jogokat és alapelveket vettük figyelembe. Az Európai Szociális Karta rögzíti, hogy a szociális jogokban való részesülést bőrszínre, nemre, vallásra, politikai nézetre, nemzetiségre vagy társadalmi származásra való tekintet nélkül biztosítani kell. Kimondja, hogy a megfelelő intézmények és intézkedések révén minden erőfeszítést meg kell tenni a lakosság életszínvonalának javítására és szociális jólétének előmozdítására.

A Karta alapelvei közül a következőket emeljük ki:

· Mindenkinek, aki nem rendelkezik megfelelő anyagi eszközökkel, joga van a szociális és egészségügyi segítségre.

· Mindenkinek joga van ahhoz, hogy részesüljön a szociális jóléti szolgáltatásokból.

· A családot – mint a társadalom alapvető egységét – teljes körű fejlődésének biztosításához megilleti a megfelelő szociális, jogi és gazdasági védelemhez való jog. A szolgáltatások stratégiai lépéseit a következő koncepcionális elvek határozzák meg:

· Az alkotmányos szociális jogok megvalósítása, különös figyelemmel az élethez, emberi méltósághoz, a testi épséghez és a testi-lelki egészséghez való jogra.

· Az állampolgárok igényeinek, szociális szükségleteinek figyelembevételével kell alakítani a szolgáltatások rendszerét.

· A meglévő ellátások feltételeinek, szakmai tartalmának korszerűsítése igényli a szociális intézményrendszer épületi adottságainak javítását, szolgáltatási színvonalának emelését, hatékonyabbá tételét, az ott dolgozók szakmai felkészültségének növelését, modernebb és korszerűbb szemléletmódot az ellátásban.

· A szolgáltatásokat igénybe vevők részére szakszerű gondozást kell biztosítani, amely személyre szólóan veszi figyelembe az egyén önérvényesítését, képességeinek fejlesztését, vagy szinten tartását, önrendelkezési jogának tiszteletben tartását, mindenki számára sajátos igényeihez mérten biztosítva az ellátást.

· A szolgáltatások kínálatánál biztosítani szükséges a választhatóságot a szociális szolgáltatás típusára és tartalmára vonatkozóan.

· Mindezen szakmapolitikai elvek meghatározzák a szociális szolgáltatások fejlesztési irányait. A fejlesztési irányok a következők:

· Hangsúlyosabbá kell, hogy váljon a saját környezetben történő gondozás, az alapellátás feladatainak teljesítése, valamint az alapfeladatok szélesítése minden rászoruló és az ellátást igénylő személy részére.

· Az ellátások bővülésére van szükség, mind mennyiségében, mind a szolgáltatások sokszínűségében, hogy minden ellátást igénylő megkapja a számára szükséges segítséget. Bővíteni kell az ellátások típusait, javítani a hozzáférés lehetőségét és fejleszteni a hiányzó ellátásokat.
· A működő ellátórendszerben javítani szükséges az ellátás színvonalát, mind a tárgyi feltételek tekintetében, mind a szakmai felkészültséget illetően.

· Kiemelt jelentőséggel bír a szolgáltatásokhoz való hozzáférés esélyének megteremtése, a szociális ellátórendszer fejlesztése, az ellátottak jogainak védelme a szociális ellátások szervezeti kereteinek, illetve az ellátások szükséglet-orientált tervezéséhez szükséges feltételek megteremtése által.
A szolgáltatástervezési koncepció minden elemének alapelve: Legfőbb érték az ember! Akkor is értékes, amikor a szegénység vagy a társadalmi kirekesztés veszélye fenyegeti, és ezért mások segítségére szorul. Települési szinten értékes valamennyi Sülysápon élő ember, hiszen a város jövője szempontjából kulcsfontosságú a település népességmegtartó képességének erősítése. A társadalmi esélyegyenlőség biztosítása céljából helyben is nélkülözhetetlen az elmaradott térségek, területek egyenlőtlenségeinek mérséklése az életkörülményekben, a szociális és az infrastrukturális feltételekben egyaránt. 

A helyi szociálpolitikában, a szociális szolgáltatások biztosításában ezért fontos azoknak az értékeknek a meghatározása, melyek vezérfonalnak tekinthetők:
· A szociális biztonság megteremtése és megőrzése érdekében ne fordulhasson elő, hogy a szükséget szenvedők ellátás nélkül maradjanak.
· Az ellátások, szolgáltatások “kliens-közeli” biztosítása.
· Egyénre szóló ellátások.
· Társadalmi integráció erősítése.
· Hatékonyság.

1.7. Értékeink számbavétele
A 2015-ben 8240 lakosú Sülysáp a Nagykátai Járás részeként Pest megye és egyúttal a Közép-Magyarországi régió keleti részén helyezkedik el. A járási központtól, Nagykátától mindössze 20, a fővárostól 43 kilométerre fekvő Sülysáp speciális helyzetben van: Egyrészt a legerősebb vonzást a főváros gyakorolja rá, hiszen a település Budapest agglomerációjának délkeleti szektorába, annak külső övezetébe tartozik. Mindemellett mikrotérségi központként, a Tápió-mente északnyugati részén, sajátos vonzó hatást gyakorol a környező kisebb településekre (Kóka, Mende, Úri, Tápiószecső). Miután a települést 2013. július 15-én városi rangra emelték, így ezek a funkciói kvázi jogilag is megerősítést nyertek.
Sülysápon az oktatási és közművelődési ellátás jól kiépült, megfelelő infrastruktúrával minőségi szolgáltatásokat nyújt. A településen egy összevont óvoda működik négy tagóvodával, melyek lépésről lépésre felújításra, korszerűsítésre kerülnek. Az alapfokú oktatást két általános iskola biztosítja három telephelyen, 42 tanteremmel. A nyolcosztályos általános iskolai oktatás mellett egy helyszínen a sajátos nevelési igényű tanulók képzése is biztosított. A középfokú oktatási funkciók első elemeként a kihelyezett intézményként, esti tagozatos formában működő gimnáziumi képzés említendő.

A kultúra intézményi feltételei kiválóak, a Wass Albert Művelődési Központ és Könyvtár a közművelődési tevékenység feltételeinek biztosítása mellett szabadidős tevékenységeket, tanfolyamokat és szakköröket, kiállításokat, táncrendezvényeket, ismeretterjesztő előadásokat szervez, de itt tartják rendezvényeiket a számban és minőségben is gyarapodó civil szervezetek. Az intézmény a közkönyvtári feladatokat is ellátja. A kulturális infrastruktúra további elemét képviselő falumúzeum és helytörténeti gyűjtemény is kiemelt feladatokat lát el 800 darabos állományával. 
Az élénk sülysápi sportélet igényeit két tornaterem, egy sportcsarnok, valamint két-két aszfaltozott, illetve füves és egy műfüves sportpálya elégíti ki, helyet biztosítva számos térségi sporteseménynek is.
Sülysáp térségi vonzással bír egészségügyi ellátás szempontjából is, hiszen az alapellátást biztosító három háziorvos, két gyermekorvos, három fogorvos és három védőnő mellett a központi orvosi ügyelet egyik állomása is itt működik. Emellett két gyógyszertár segíti a betegek gyógyulását.

A szociális gondoskodás területén is kiemelt pozíciót tölt be a település, köszönhetően annak, hogy Sülysápon működik egy országosan is kiemelkedő szakmai ellátást nyújtó alapítványi fenntartású ápoló-gondozó otthon, ahova a térség és az ország különböző pontjaiból érkeznek az időskori demenciában, Alzheimer- és Parkinson-kórban szenvedő, illetve agyi történéseken átesett betegek, ellátottak.

Mindemellett a foglalkoztatási szerkezet is urbánus képet mutat, 2015-ben az aktív keresők közel 60%-a szolgáltatási szektorban talált megélhetést. A helyben foglalkoztatott aktív keresők száma 1685 fő, ami a sülysápi aktív keresők 57,7%-a. Ebben az értékben képviselteti magát a településre bejárók 598 fős népes tábora is. A vezető értelmiség aránya is 10 % feletti, illetve az egyéb szellemi tevékenységet folytatók aránya is meghaladja a 17 %-ot. Összességében tehát ezek az értékek hűen tükrözik az értelmiség meghatározó arányú jelenlétét a településen, akiknek döntő szerep jut a település polgárosodott arculatának kialakításában, fejlesztésében.

Sülysáp gazdasága azonban ma is több pilléren nyugszik, jól szemlélteti ezt, hogy a településen több mint 300 egyéni vállalkozó és kb. 550 vállalkozás működik. A vállalkozások közül három vállalatnak a fejlettebb középvállalati kategóriát jelentő 50-249 fő közé eső alkalmazottja van. 
A szolgáltatások és kereskedelem tekintetében is térségi szerepet tölthet be Sülysáp, hiszen a környező települések, Kóka, Mende, Úri és Tápiószecső lakói településünkön veszik igénybe a különböző szolgáltatásokat. Gyarapodó számban működnek ipari, kereskedelmi, pénzügyi szolgáltatók a településen, amelyek rendkívül széles kínálattal igyekeznek kielégíteni a lakosság változó igényeit. E kínálati spektrumból kiemelkedik a 2008 júniusában átadásra került Tesco szupermarket a hozzá kapcsolódó egyéb szolgáltatókkal, illetőleg a városi piac, mely 2014-es felújítása óta még a korábbinál is jelentősebb forgalmat bonyolít.

2. Sülysáp népességének, társadalmi összetételének jellemzői
2.1. Sülysáp népessége, társadalmi összetétele
A kedvező természeti és társadalmi adottságok eredményeként Sülysáp demográfiai és foglalkoztatási viszonyai országos, térségi és községi összevetésben is kedvező képet mutatnak. Természetesen ezekhez az adatokhoz hozzájárul Budapest közelsége, az agglomerációban történő elhelyezkedés is, a fővárosból kiköltözni vágyók tömege. A Budapestről érkezők jelentős része polgári életvitelt lehetővé tevő egzisztenciával bír, magasabb életminőség-szinttel rendelkezve igényli a városias környezetet és települést, mi több, ezért áldozatokat is képesek hozni.
Bár a lélekszám jelentősen nem emelkedik, népességfogyás sem tapasztalható, illetőleg a 2010-es évek elejére bekövetkezett enyhe csökkenés mára enyhe növekedésbe fordult. 
[image: image2.emf]Sülysáp népességszámának alakulása 2005-2015.

A tényleges szaporodást jelentős mértékben a pozitív vándorlási különbözet biztosítja, a halálozások-születések aránya a 2001. és 2011. évi népszámlálás között önmagában népességfogyást eredményezett volna, ugyanakkor mára látszanak biztató jelek a születések számának emelkedésében is.
	Sülysáp lakónépességének változása 2001-2011.

	Lakónépesség 2001
	Élveszületés
	Halálozás
	Természetes szaporodás/fogyás
	Vándorlási különbözet
	Lakónépesség 2011

	
	2001–2011
	

	7 674
	874
	1 116
	-242
	763
	8 195


Forrás: KSH, Népszámlálás, 2011.
A népesség nemek és korcsoportok szerinti megoszlása alapján, Sülysápon enyhe nőtöbblet jellemző. Ugyanakkor férfitöbblet mutatkozik néhány kivételtől eltekintve az 50-54 éves korcsoportig, ez követően egyre jelentősebb nőtöbbletet regisztrálhatunk. 
	Sülysáp népessége korcsoport és nemek szerint, 2011

	240

	39
	20
	3 888

	Nő
	221
	198
	219
	250
	234
	251
	304
	355
	304
	245
	284
	333
	294
	227

	144
	90
	4 307

	Együtt
	414
	438
	458
	502
	484
	517
	603
	726
	620
	487
	581
	642
	542
	375
	295
	218
	183
	110
	8 195


Forrás: KSH, Népszámlálás, 2011.

A különbség az országos trendnek megfelelően alakul, hiszen mintegy nyolcéves különbség jellemző a születéskor várható élettartam tekintetében a nők javára, mely különbség 55 éves kortól mutat markáns emelkedést.
[image: image3.emf]Sülysápi lakosság korfája nemek szerint (2011)

Forrás: KSH, Népszámlálás, 2011.

Sülysáp lakosságának iskolázottsági képe jelentős javulást tükröz a legutóbbi két népszámlálás között eltelt időben és azóta is. A középiskolai végzettséggel rendelkezők száma több mint 50 %, ezek fele érettségivel is rendelkezik. A diplomások száma is folyamatosan növekszik, a lakosságon belüli arányuk tízévente nagyjából megduplázódik, jelenleg 9 % a releváns lakosság körében. A magasabb végzettségek tekintetében – mint országos szinten – a nők előnyben vannak.

[image: image4.emf]Sülysáp 14. év feletti népességének megoszlása a legmagasabb 

Forrás: KSH, Népszámlálás, 2011.

Sülysáp viszonylag jó közlekedési lehetőségekkel bír, hiszen vasúttal, autóbusszal és a 31-es főúton gépjárművel is könnyen megközelíthető. A nagy lakosságszám mellett nem túl magas a roma lakosság száma. A munkanélküliség ennek ellenére problémaként jelenik meg Sülysápon is, különös tekintettel arra, hogy a szociális hátránnyal küzdők száma az elmúlt években megduplázódott a térségben. Ez magyarázható egyrészt a helyi lakosság növekvő terheivel, a halmozott hátrányokkal, másrészt köszönhető annak, hogy a nagyvárosok elszegényedett lakosai is vidéken keresnek menedéket a rájuk zúduló gondok elől. Budapest közelsége másrészről előnyösebb helyzetet teremt a helyből munkát keresőknek, ami mindezidáig meggátolta a munkanélküliség kezelhetetlen mértékűre való növekedését. 

A településen a munkaképes korú lakosság száma dinamikus növekedést mutat, azonban ezeknek egy jelentős aránya inaktív vagy eltartott, és mindössze 40 %-uk dolgozik. A munkanélküliek száma a 2011-es népszámlálási adat szerint 6 %, azonban mára ez az adat a közfoglalkoztatásnak köszönhetően jelentősen javult, így 45 % körülire tehető a foglalkoztatottak aránya.

[image: image5.emf]Sülysáp népességének gazdasági aktivitása, 2011

Forrás: KSH, Népszámlálás, 2011.

2.2. A családok, háztartások összetétele
A 2011-es népszámlálási adatoknak a családokra, háztartásokra vonatkozó adataiban szintén visszatükröződik a társadalmi struktúra. 

A családok majdnem egyharmada gyermek nélkül él. A gyermekes családok kb. fele csak egy gyermeket nevel, kétharmada kettőt, és csak 16 %-uk nevel 3 vagy több gyermeket. A családoknak 

[image: image6.emf]Sülysápi családok gyermekszám szerinti megoszlása, 2011

A 2961 háztartásnak közel egynegyede egyszemélyes, illetve kb. ugyanekkora a két- és háromszemélyes háztartások aránya. Az egyszemélyes háztartásokat főként az egyedül élő idősek adják, a kétszemélyeseket nagyrészt az idős házaspárok, illetőleg a gyermeküket egyedül nevelő szülők alkotják, illetve láthatólag nagyon kevés a többgyermekes családok száma.

[image: image7.emf]A háztartások méret szerinti megoszlása, 2011

3. Szociális szolgáltatásokkal kapcsolatos kötelezettségek és igények
3.1. Jogszabályi kötelezettségek
A Magyarország helyi önkormányzatairól szóló 2011. évi CLXXXIX. törvény 13. § (1) 8. és 8a. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a gyermekjóléti szolgáltatások és ellátások, valamint a szociális szolgáltatások és ellátások, amelyek keretében települési támogatás állapítható meg.

Az Szt., valamint a gyámügyi igazgatásról szóló 1997. évi XXXI. törvény (a továbbiakban: Gyvt.) ezen belül településmérethez, illetve -típushoz igazítva szabályozza a kötelezően biztosítandó ellátásokat. 

Sülysáp Város Önkormányzatának ennek értelmében a következő szociális ellátásokat kell biztosítania:
· szociális ellátás települési támogatás formájában – az Szt. 45. § szerint
· család- és gyermekjóléti szolgáltatás biztosítása – az Szt. 64. § és a Gyvt. 39-40. § szerint,

· idősek nappali ellátása – az Szt. 86. § (2) b) szerint, 

· házi segítségnyújtás – az Szt. 63. § szerint, 

· szociális étkeztetés – az Szt. 62. § szerint.

3.2. A helyi szociálpolitika célcsoportjai, ellátási igények
A helyi szociálpolitika alapvető célcsoportjai: a gyermekek és az ifjúság, az idősek és a munkanélküliek. Ezek átfedésben vannak a Helyi Esélyegyenlőségi Programban nevesített célcsoportokkal, elősegítve az egyes ellátási területeken belül a hátrányos helyzetű csoportok (pl. nők, romák) esélyegyenlőségét.

E célcsoportokra kiterjedően általános hátrányt okozó probléma a szegénység. Társadalmunkban jelentős vagyoni különbségek vannak, a jövedelmek közötti eltérés egyes szakemberek szerint, a legszegényebbek és a leggazdagabbak között, meghaladja a 27-szeres arányt. Egyénekről, családokról, a népesség egyes csoportjairól akkor mondhatjuk, hogy szegénységben élnek (azaz az objektív relatív depriváció helyzetében vannak), ha nem rendelkeznek elegendő forrással ahhoz, hogy úgy táplálkozzanak, olyan tevékenységben vegyenek részt és olyan életfeltételekhez, javakhoz jussanak, amelyek társadalmunkban szokásosak, vagy legalább széles körben elfogadottak és helyeslésre találnak. A szegénység tehát nem egyszerűen azt jelenti, hogy az egyén, vagy az adott család kevés jövedelemmel rendelkezik. A szegény ember általános "szolgáltatásokból" szorul ki, mely végül azt eredményezi, hogy a társadalom peremére kerül. Napjainkban az egyik legnagyobb kihívást az jelenti, hogy miként lehet a szegénység öröklését megakadályozni, miként lehet a szegény családok gyermekeinek a felzárkózás esélyét megadni.

Településünkön azok tartoznak a szegények közé, akiknek tartósan jövedelmi hiányuk van. Ide sorolható a tartós munkanélküliek teljes köre, és azok, akik nem képesek a lakhatással kapcsolatos költségeiket fizetni. 

A szűkös anyagi feltételek sok problémát hoznak magukkal. Minél alulképzettebb az egyén, annál nehezebben talál munkát. A szegénység szempontjából vízválasztó, hogy van-e kereső a családban, vagy sem. 
A munkanélküliség olyan tartós stresszállapot, amely az egyén alkalmazkodási kapacitását maximálisan igénybe veszi. A munkanélküli tartósan frusztrált állapotban van, amely egyfelől az őt ért egzisztenciális, szociális és lelki veszteségek következménye, másfelől a sorozatos kudarcélmények (alkalmatlanság, értéktelenség, bizonytalanságérzés) hatása. A munkanélkülit számos belső konfliktus is gyötri, amely rossz és rosszabb helyzetek közötti választási kényszerben jelentkezik.

Településünkön az érintett személyek egyre nehezebben találnak munkalehetőséget, amin a közfoglalkoztatás lehetősége némileg enyhített. Az alacsony iskolai végzettséggel rendelkező férfiak főként építkezéseken segédmunkát, rakodást, a nők kerti munkákat, takarítást vállalnak. A téli időszak jelent nehézséget az idénymunkák szünetelése miatt. Másik veszélyforrás, hogy baleset, betegség bekövetkeztével nincs ellátásuk, jövedelem nélkül maradnak. Ezen érveket ugyan elfogadják, de úgy látják, hogy képzettségük híján nincs esélyük ebből a helyzetből kilépni, s ezen már változtatni nem tudnak.
A szegénység kialakulásának társadalmi okai vannak, így ennek megoldása nem várható csak a szociálpolitikától. Az egyéni szükségletre válaszoló, a prevencióra súlyt helyező, az állampolgár emberi méltóságát biztosító szociálpolitika mindenesetre gyógyíthatja a szegénység okozta sebeket.

A gyermekek és fiatalok, valamint a munkanélküliek alapvető segítsége a család- és gyermekjóléti szolgáltatás. Az ellátottak körébe a teljes felnőtt lakosság és családjaik tartoznak bele, akik az ellátott településeken állandó bejelentett lakcímmel vagy tartózkodási hellyel rendelkeznek. Továbbá azok a gyermekek és felnőttek, akik átmenetileg az ellátott településeken tartózkodnak és a segítségnyújtás elmulasztása veszélyeztetné őket.

A szegénység, a munkanélküliség, az anyagi biztonság hiánya, a fokozódó depriváció mellett megnövekedett a családon belüli erőszak száma is térségben. A másik leggyakoribb probléma az iskolai hiányzások száma, magatartásproblémákról szóló iskolai jelzések arányának növekedése. 

Ezek a problémák nemcsak a kamaszkorúaknál tapasztalhatóak, hanem egyre fiatalabb korban, már a kisiskolásoknál is jelentkeznek. A Szolgálat nagy hangsúlyt fektet a családok egységének megtartására. A családok működését nagymértékben befolyásolják a tanult minták, melyek nem elégséges volta nehezíti a családtagok közötti kommunikációt, a problémákkal összefüggő megküzdési stratégiájukat. A szülők munkanélkülisége folytán számtalan családban az egyetlen bevételi forrást a gyermekek után járó juttatások jelentik. Ezekben a családokban fokozottan jelentkezik az elhanyagolás, a családban nem kezelt problémák tünethordozója rendszerint a gyermek lesz. Az országos tendenciához hasonlóan a veszélyeztetett gyermekek száma Sülysápon is folyamatosan nő, ezért szükséges a hatékonyabb együttműködés, a jelzőrendszer aktívabb bevonása a preventív, az esetleges bűnmegelőzési programok működtetésébe.

Az ellátást olyan időskorú személyek, pszichiátriai betegek, fogyatékos személyek, valamint szenvedélybetegek vehetik igénybe, akik önmaguk ellátására saját erőből nem képesek, róluk nem gondoskodnak, de otthonukban biztosítható számukra az önálló életvitel fenntartása érdekében szükséges ellátás.

Mint országos viszonylatban, Sülysáp lakosságára is jellemző a szociális hátránnyal küzdők számának növekedése, továbbá az időskorú lakosság számarányának növekedése. Az idős emberek többsége egyszemélyes háztartásban él. Budapest közelsége miatt jellemző, hogy az aktív korú lakosság egy része a fővárosba költözött, vagy nagy többsége ott dolgozik, ily módon segítség és támasz nélkül maradt a településeken élő lakosság egy jelentős hányada, akik közül önmaguk ellátására egyre többen képtelenek önerőből. A házi segítségnyújtás biztosításával ezek az idős, vagy beteg emberek lehetőséget kapnak arra, hogy a számukra biztonságot jelentő környezetben, az otthonukban élhessenek. 

Mindezek miatt jellemzően a 70 éven felüli, idős, főként egyedül álló emberek veszik igénybe ezt a szolgáltatást. 

Látható tehát, a jogszabályi kötelezettségeken túl a hétköznapokban több olyan probléma is megmutatkozik, amit a kötelezően felállítandó intézményrendszer nem ad megoldást. 
Egyik ilyen terület azon rászorulók ellátása, akik szinte 24 órás felügyeletet igényelnének. Ez az ellátási szükséglet eredhet idős korból, illetőleg fizikai vagy pszichikai betegségből adódóan, de mindenképpen megoldásra vár. 

Illetőleg fejlesztésre szorul a családsegítés jellegű szociális munka, mivel sok rászoruló van, akik azért nem tudnak elfogadható életvitelt, egzisztenciát kialakítani, mert nem megfelelő ehhez a tájékozódási képességük, ismeretük a munkaerőpiacon. Egy-egy ilyen személy talpra állításához idő és energia kell, amit a jelenlegi ellátórendszerünk nem tud biztosítani.
4. Az ellátási kötelezettség teljesítésének helyzete

Kiindulásként elmondható, hogy a településen a szociális ellátórendszer kiépült, az anyagi és szervezeti feltételek megteremtődtek. A településen megtalálhatók a személyes gondoskodást nyújtó szociális alapellátások és a különböző intézményi szolgáltatások, a szociális problémákra is választ adó, a szükségletekhez igazodó formában. A bölcsőde működtetésével önkormányzatunk önként vállalt feladatot is ellát, az Estikék Idősek Otthona pedig bentlakásra ad lehetőséget.

Ugyanakkor elmondható, hogy a humánerőforrásbeli, eszközbeli, finanszírozási keresztmetszet minden területen szűkös. 
Emellett a jogszabályok folyamatosan módosulnak, egyrészt a változó lakossági igényekre és szükségletekre alapozva, másrészt a szakterület fejlődéséből eredően, harmadrészt azoknak a szakmapolitikai elvárásoknak az egyre erőteljesebb megjelenítése miatt, amelyeket az állam a szociális szolgáltatások magasabb színvonalú biztosítása érdekében megkövetel.

4.1. Pénzbeli és természetbeni ellátások

Sülysáp Város Önkormányzata az Szt. 45. §-a szerinti települési támogatást a helyi szociális ellátásokról szóló 3/2015. (II. 20.) önkormányzati rendelete alapján biztosítja.

Lehetőség van rendszeres ellátás (települési lakásfenntartási támogatás, települési létfenntartási támogatás), illetve eseti ellátás (települési krízistámogatás, települési temetési kölcsön) igénylésére.

A pénzbeli ellátások – egészben vagy részben – természetbeni szociális ellátás formájában is nyújthatók, így biztosítható élelmiszer, tüzelő, a közüzemi díjak térítése, utalvány, a gyermekintézmények térítési díjának térítése, a helyi autóbuszjáratra szóló havijegy (bérlet).

Az önkormányzat által természetben nyújtott szociális ellátás a köztemetés megtérítése alóli mentesítés. 

	Pénzbeli és természetbeni szociális ellátások 2015-ben

	Ellátási forma
	Ellátottak száma (család, háztartás vagy személy)
	Összes ráfordítás (Ft/év)

	Korábbi rendszer szerinti lakásfenntartási támogatás
	126
	6 516 000

	Korábbi rendszer szerinti önkormányzati segély
	68
	324 000

	Települési lakásfenntartási támogatás
	138
	4 827 000

	Települési létfenntartási támogatás
	28
	622 000

	Települési krízistámogatás 
	193
	1 081 000

	Tűzifa-támogatás
	49
	529 200

	Karácsonyi csomag
	400
	1 000 000

	Köztemetés
	3
	300 000

	
	ÖSSZESEN:
	15 199 200


4.2. Személyes gondoskodás
Sülysáp Város Önkormányzata a személyes gondoskodás körében étkeztetést, nappali ellátást, családsegítést és házi segítségnyújtást biztosít a Dr. Gáspár István Humánszolgáltató Központon keresztül.
Az intézmény a Sülysáp, Vasút u. 24/A. szám alatti székhelyén kívül egy telephelyen működik, a Sülysáp, Szent István tér 7. szám alatt. Mindkét feladat-ellátási hely jól megközelíthető helyen található, kis sétával a posta, a gyógyszertár, a polgármesteri hivatal, az orvos, valamint a boltok is elérhetők. Az feladat-ellátási helyek külső-belső környezete barátságos, tárgyi felszereltségük kényelmes, otthonos. Az épületek akadálymentesítése megtörtént.

Sülysáp, Szent István tér 7. szám alatt működő család- és gyermekjóléti szolgálatnak helyet biztosító épületrész rendelkezik várakozóhelyiséggel, valamint az adminisztrációs és ügyintézési tevékenységhez mindkét munkatárs számára külön helyiséggel, ahol folyamatosan biztosítottak a bizalmas beszélgetés körülményei. Az irodák rendelkeznek a megfelelő informatikai és irodai infrastruktúrával a feladatok ellátáshoz.

A Sülysáp, Vasút u. 24/A. szám alatti működik a nappali ellátás 25 fővel és az étkeztetés 80-100 fővel. Az épület rendelkezik a közösségi együttlétre, a pihenésre, a személyi tisztálkodásra, a személyes ruházat tisztítására, étel melegítésére, tálalására és elfogyasztására szolgáló helyiségekkel. Az étel helyben fogyasztásához a szolgáltatást igénybe vevők számának megfelelően biztosított a kézmosási lehetőség, a nemenként elkülönített illemhely, valamint az evőeszközök és étkészlet.
A jelenlegi feladatellátási helyek megfelelő állapota ellenére mind a dolgozók, mind pedig az ellátottak érdekében szükséges lenne az intézmény egy épületbe való költöztetése, ahol lehetőség nyílna esetlegesen az ellátotti létszám, illetve a szolgáltatások továbbfejlesztésére.
4.3. Szakellátás

Az alapítványi működtetésű Estikék Idősek Otthonának határozatlan időre szóló feladatellátási szerződése van Sülysáp Város Önkormányzatával.

Az intézmény egy átlagos szintű ápolást, gondozást nyújtó idősek otthona, jelenleg 53 engedélyezett gondozotti létszámmal, és folyamatban van a 75 főre történő bővítés engedélyezése. Az Estikék Idősek Otthona elsősorban súlyosan beteg, önellátásra nem vagy csak korlátozottan képes, napi minimum négy óra ápolást igénylő gondozottaknak nyújt elhelyezést. Az intézmény az időskori demenciában (elbutulásban), alzheimer- és parkinson-kórban szenvedő vagy agyi történéseken átesett betegek számára nyújt kiemelkedő szakmai ellátást. Az otthont 2005-ben alapították, eredetileg 30 fő emelt szintű és 20 fő átlagos szintű gondozottra volt engedélyezve, mely létszám folyamatosan bővítésre került az igények növekedésével. 

Az Estikék Idősek Otthona 5000 m2 alapterületű, parkosított területen fekszik, családi házakkal övezett csendes telken, a város központjában, jól elzártan az utca forgalmától. Maga az épület 900 m2 alapterületű, kétszintes. Az épület beépített területe 1900 m2. 36 lakószoba, szintenként társalgók, nővérszobák, raktárak, mosoda, két ebédlő és egy századagos konyha tartozik az létesítményhez. Jól kiépített infrastruktúrával rendelkezik. 20 alkalmazottal folytatja tevékenységét az idősek otthona, a főállású alkalmazottak munkáját önkéntesek is segítik. Az intézmény ellátási területe rendkívül tágnak mondható, hiszen Budapestre, Pest megyére, sőt az egész országra kiterjed. A gondozottak fele érkezett Sülysápról és közvetlen környezetéből, Kókáról, Úriból, Mendéről, Tápiószecsőről, másik fele pest megyei (Gyömrő, Üllő, Vecsés), illetve az ország más részéről való.
4.4. Közfoglalkoztatás

2015-ben a PMKH Nagykáta Foglalkoztatási Osztályával szorosan együttműködve 3 olyan helyi sajátosságokra épülő, speciális, ún. Startmunka programot tudtunk elindítani a közfoglalkoztatás keretein belül, mely 45 főnek biztosított munkát, biztos megélhetést egy éven keresztül. Ezen mintaprogramok keretében a közterületek karbantartását, az illegális hulladéklerakó-helyek felszámolását, valamint a belterületi vízelvezető rendszer karbantartását végzik a 15 fős munkacsoportok. 

2015. nyár végén a Foglalkoztatási Osztály szervezésében 3 főt iskoláztunk be zöldterületi kisgép-üzemeltetői tanfolyamra, melyet a közfoglalkoztatottaink sikeresen elvégeztek.

A másik, már több éve futó program a hosszú távú közfoglalkoztatás. Jellegzetessége, hogy rövidebb periódusokra alkalmazhatunk embereket (általában 3 hónapra), viszont szintén egész évben működik. Az ebben programban dolgozók elsősorban parkgondozással, közterületek tisztántartásával, rendezetté tételével foglalkoznak.

Míg 2014-ben 226 főt vontunk be a közfoglalkoztatásba, addig 2015-ben összesen 280 főt. Az egyes foglalkoztatási szerződések időtartamainak átfedése miatt volt olyan időszak, hogy 69 fő közfoglalkoztatott dolgozott az önkormányzat intézményeiben, elsősorban a TÁVÜSZ Kft.-nél. 

Rengeteg az adminisztrációs feladat is keletkezett, mert idén 7 alkalommal indult közfoglalkoztatás a településen. Munkára alkalmas, munkát vállalni akaró emberek felkutatása sok nehézséggel jár. A munkához kapcsolódó adminisztrációs feladatok: közfoglalkoztatási kérelmek, közvetítő lapok kitöltése, orvosi beutalók megírása, elszámolások, utazási igazolványok érvényességének hosszabbítása, napi létszámjelentés, ellenőrzések, munkavédelmi oktatáson résztvevők és orvosi alkalmassági vizsgálatok időpontjának nyomon követése. 

5. A szolgáltatások működtetési, finanszírozási, fejlesztési feladatai

5.1. A helyzetkép értékelése, elemzése
A szociális támogatási rendszer működtetésének célja, hogy a családok megfelelő védelmet kapjanak a társadalmi kirekesztődés ellen. 
Ennek alapján az ellátórendszer szabályozására és irányítására az alábbi célkitűzések mentén kerül sor:

· a segélyezési rendszer családcentrikusságának fenntartása, a pénzbeli és természetbeni támogatási formák segítségével a család megélhetésének, továbbá jólétének elősegítése,

· a nyugdíjkorhatáron felüli állampolgárok esetében folyamatosan vizsgáljuk azokat a szociális jellegű ellátásokat, amelyek az élethelyzetükhöz kapcsolódnak,

· alapszükségletnek tekintjük a lakhatás és az egészség megőrzését, ezért feladatunk rászorultság esetén a lakhatási költségekhez való hozzájárulás (lakásfenntartási támogatás) mellett a hátralékkal küzdő családok hatékony támogatása. Az egészségi állapot megőrzése érdekében a gyógyszerekhez és a különféle egészségügyi szolgáltatásokhoz való hozzájutáshoz nyújtunk segítséget a közgyógyellátás biztosításával. 

Sülysáp Város Önkormányzata a törvényi ellátási kötelezettségeinek eleget tesz: a célcsoportokat érintő helyi rendeleteink jogharmonizációját folyamatosan végzi, gondoskodik intézményeinek megfelelő működtetéséről, biztosítja az ehhez szükséges feltételeket és a szakmai, pénzügyi felügyeletet, ellenőrzést. 

Az ellenőrzés egyrészt a Polgármesteri Hivatalon keresztül történik, másrészt az intézményi látogatások alkalmával, illetve beszámoltatások útján valósul meg. Mindez biztosítja az egységes szakmai munkát, a képviselő-testületi döntések érvényesülését.

Összefoglalva elmondható, hogy önkormányzatunk eleget tesz a jogszabályban megfogalmazott fenntartói kötelezettségének. 

Ugyanakkor a kitűzött jövőkép a szociális szolgáltatások fejlesztési irányainak értékközpontú rendszere, amit a konkrét célok és eszközök kidolgozása során kell érvényre juttatni. A szociális terület jövőjét a település szociális jellemzői, szükségletei alapján kell meghatározni. 
A fő cél továbbra is az állampolgárok jólétének elősegítése annak érdekében, hogy a rászorulók megfelelő védelmet kapjanak a társadalmi kirekesztődés ellen. Ezt oly módon tesszük, hogy a szolgáltatásokat, ellátásokat a reális igényekhez és az egyéni szükségletekhez igazítjuk.

A fenti cél megvalósítása az alábbi értékek mentén kell, hogy érvényesüljön:

· szociális biztonság feltételeinek megteremtése,

· innováció,

· minőség biztosítása,

· hatékonyság, eredményesség,

· érdekvédelem.

A helyi szociális ellátórendszer SWOT analízise:




 

	Erősségek
	Gyengeségek

	· Törvényi előírásokban megfogalmazott feltételeknek az intézmények egyre inkább megfelelnek

· Az önkormányzat által fenntartott intézmények  gazdálkodása kiszámítható

· Együttműködési készség a szociális feladatokat ellátók között 

· Az önkormányzat erősödő szerepvállalása a foglalkoztatáspolitikában
· Szakképzett és hivatástudattal rendelkező munkatársak jelenléte az intézményekben

· Település dinamikus fejlődése

· Civil szféra erősödése az alap és szakellátásokban, mely jelenti a szolgáltatások társadalmasítását, az érdekeltek bevonását a saját problémák megoldásában

· Betelepülésekből adódóan lakosságszám emelkedése
	· Alacsony bérek, alacsony presztízs és megbecsülés jut a szociális szakembereknek

· Tartós munkanélküliek kedvezőtlen helyzete a munkaerőpiacon

· A veszélyeztetett célcsoportok szükségleteinek azonosításához kevés az adat

· Szociális bérlakások hiánya 

· Bölcsődei férőhelyek szűkössége
· Időseket ellátó bentlakásos állami fenntartású intézmény hiánya

· A segélyezés nem hatékony, alacsony összegű, konzerválja a szegénységet

	Lehetőségek
	Veszélyek

	· A jogszabályi háttér kialakult (törvényi, helyi rendeleti)

· Civil szervezetek erősödő jelenléte

· Pályázatokon való részvétel

· Együttműködési szerződések
	· Rászorultak számának növekedése

· Pénzügyi keretek bővítésére, egyre szűkülő lehetőségek

· Központi költségvetési támogatások szűkülése

· Befedetlen szociális ellátási területek


A táblában feltüntetett erős és gyenge oldalak, a megfogalmazott lehetőségek és az elkerülendő veszélyek a legfontosabbnak vélt jellemzői településünk ellátórendszerének.
Megállapítható, hogy olyan ellátórendszerre van szükség, amely az önkormányzat számára relatíve gazdaságosan üzemeltethető, mégis a legnagyobb hatékonysággal bír. Hatékonyan működő szervezet az, amely a rendelkezésére álló erőforrásokból a lehető legjobb szolgáltatást nyújtja. Ehhez megvannak az erősségek, a lehetőségeket pedig meg kell ragadni.
5.2. Feladatok kijelölése
Az ellátási kötelezettség teljesítése alapvetően az Szt. alapján kötelező jelleggel megszervezendő ellátások biztosítását jelenti, azonban ki kell terjeszteni a figyelmet a megoldatlan problémákra, függetlenül attól, hogy azok joghézag, vagy a jogszabályok által felállított intézményrendszer nem megfelelő működése miatt állnak fenn
A feltárt helyzetkép és annak elemzése alapján az elkövetkező időszakban az alábbi feladatokra kell hangsúlyt fektetni:
· A szociális munkáról szóló tájékoztatás tartalmi és mennyiségi kiterjesztése annak érdekében, hogy a lakosság tudja, hogy milyen segítségre számíthat.
· A szociális szolgáltatást igénybevevők számának, a szolgáltatások elemeinek, valamint a rendelkezésre álló humánerőforrásnak és ezek viszonyainak rendszeres vizsgálata, ebből adódó humánerőforrás-fejlesztés.
· Infrastrukturális fejlesztés, az Dr. Gáspár István Humánszolgáltató Központ egy feladatellátási helyre történő költöztetése, lehetőleg pályázati támogatás igénybevételével.
· Ellátások szakmai színvonalának emelése, kapacitásának növelése.
· Új szolgáltatások (pl. tanyagondnoki szolgáltatás) beindítása.
6. Ütemterv a szolgáltatások biztosításáról
	Sor-szám
	Feladat
	Határidő

	1. 
	Kötelező szociális alapszolgáltatások biztosítása
	folyamatos

	2. 
	Szociális rendelet felülvizsgálata
	szükség szerint

	3. 
	Tanyagondnoki szolgáltatás feladatellátási lehetőségeinek vizsgálata
	2016. 10. 31.

	4. 
	Humánerőforrás-fejlesztés házi segítségnyújtás területén 2 főről 4 főre
	2016. 12. 31.

	5. 
	Nappali ellátás szakmai színvonalának emelése szakképzett dolgozó alkalmazásával
	2016. 12. 31.

	6. 
	Szociális étkeztetés kapacitásbővítése
	2016. 12. 31.

	7. 
	Pénzbeli szociális ellátások felülvizsgálata
	2017. 03. 31.

	8. 
	Dr. Gáspár István Humánszolgáltató Központ egy feladatellátási helyre költöztetése
	2017. 06. 30.

































































PAGE  
3

